5. สินทรัพย์ที่ใช้ในการประกอบธุรกิจ

5.1 ลักษณะสำคัญของสินทรัพย์ถาวรหลักที่บริษัทและบริษัทย่อยใช้ในการประกอบธุรกิจ ณ 31 ธันวาคม 2545 

  ------------------ ---------------------- --------------- ---------- ----------- ------------
                                            เนื้อที่            ราคา       ลักษณะ       การค้ำประกัน

  สินทรัพย์ถาวร         ที่ตั้ง                    (ไร่-งาน-ตรว.)   ประเมิน     กรรมสิทธิ์     วงเงินกู้

                                                            (ล้านบาท)               (ล้านบาท)

  ที่ดิน อาคาร                                                                        
  และสิ่งปลูกสร้าง                                                                     

  - พลาซ่า            ถ.สุขุมวิท กม. 194 ต.พลา  8-0-94.5        130.71     เป็นเจ้าของ   9.46
                     อ.บ้านฉาง จ.ระยอง                                              

  - สวนอุตสาหกรรม     ต.มาบข่า อ.ห้วยโปร่ง      602-2-78.20     241.08     เป็นเจ้าของ   155.79
  (มาบข่า)            จ.ระยอง                                                       

  - ฉางทอง           ถ.สุขุมวิท กม. 196 ต.พลา  156-0-08.60     187.23     เป็นเจ้าของ   91.12
                     อ.บ้านฉาง จ.ระยอง                                              

  - เนินกระปรอก (เอ)  ถ.สุขุมวิท กม. 198 ต.พลา  48-3-56.80      78.23      เป็นเจ้าของ   28.55
                     อ.บ้านฉาง จ.ระยอง                                              

  - ทาวน์ เซ็นเตอร์     ถ.สุขุมวิท กม. 194 ต.พลา  17-2-83.60      107.35     เป็นเจ้าของ   20.34
                     อ.บ้านฉาง จ.ระยอง                                              

  - คันทรีโฮม          ถ.บ้านฉาง-พลา ต.พลา     201-3-22.2      527.71     เป็นเจ้าของ   24.51
                     อ.บ้านฉาง จ.ระยอง                                              

  - มาริน่า (เอ)       ถ.กม. 16-พลา ต.พลา     10-0-28.00      32.22      เป็นเจ้าของ   11.56
                     อ.บ้านฉาง จ.ระยอง                                              

  - ฮิลไซด์ รีสอร์ท      ถ.สุขุมวิท กม. 192 ต.พลา  105-2-30.70     190.04     เป็นเจ้าของ   -
                     อ.บ้านฉาง จ.ระยอง                                              

  - สนามกอล์ฟ         ถ.บ้านฉาง-พลา ต.พลา     407-2-13.00     609.43     เป็นเจ้าของ   10.00
                     อ.บ้านฉาง จ.ระยอง                                              

  สินทรัพย์เพื่อขาย                                                                     

  - คันทรีโฮม          ถ.บ้านฉาง-พลา ต.พลา     27-0-43.60      77.14      เป็นเจ้าของ   -
                     อ.บ้านฉาง จ.ระยอง                                              

  - แฮมเล็ท 2         ถ.บ้านฉาง-พลา ต.พลา     6-2-74.9        24.07      เป็นเจ้าของ   -
                     อ.บ้านฉาง จ.ระยอง                                              

  - สินทวีการ์เด้น       ถ.สุขุมวิท 196 ต.บ้านฉาง   23-3-2          85.52      เป็นเจ้าของ   27.28
                     อ.บ้านฉาง จ.ระยอง                                              

  รวม                                       1,616-0-36.1    2,290.73               378.61
  ------------------ ---------------------- --------------- ---------- ----------- ------------

  หมายเหตุ : ราคาประเมินโดยบริษัทไทยประเมินราคา ไวเกอร์ส (ไทยแลนด์) จำกัด
  เมื่อเดือนกรกฎาคม 2545
  ซึ่งราคาประเมินที่ดินและอาคารดังกล่าวได้ปรับตามมูลค่างานที่ได้ส่งมอบให้ลูกค้าแล้ว ณ 31
  ธันวาคม 2545

  ทั้งนี้
  บริษัทได้เปิดเผยรายละเอียดการชำระเงินของโครงการที่ดำเนินการอยู่ในปัจจุบันและรายละเอียดเงินค้างชำระสะสมไว้ในส่วนท้ายของคำอธิบายและการวิเคราะห์ฐานะการเงินและผลการดำเนินงาน

5.2 นโยบายการลงทุนในบริษัทย่อยและบริษัทร่วม 

  ตั้งแต่อดีตจนถึงปัจจุบันบริษัทได้ลงทุนในบริษัทย่อยทั้งสิ้น 4 บริษัท และบริษัทร่วมทั้งสิ้น 3 บริษัท
  โดยประเภทธุรกิจที่บริษัทเข้าลงทุนจะเป็นธุรกิจที่เอื้อประโยชน์และสนับสนุนธุรกิจอสังหาริมทรัพย์ที่เป็นธุรกิจหลักของบริษัทเพื่อสามารถตอบสนองนโยบายของประเทศที่กำหนดให้พื้นที่ชายฝั่งทะเลตะวันออกเป็นฐานเศรษฐกิจอุตสาหกรรมและสังคมแห่งใหม่เพื่อสนับสนุนการกระจายความเจริญออกจากกรุงเทพมหานครไปสู่ส่วนภูมิภาคอย่างเป็นระบบ
  ที่ผ่านมาบริษัทได้ร่วมทุนเพื่อดำเนินธุรกิจโรงเรียนนานาชาติ ภายใต้การบริหารงานโดยบริษัท
  เอ็มบีเอฟ อีสเทอร์น สตาร์ อินเตอร์เนชั่นแนล จำกัด และลงทุนในบริษัท อีสเทอร์น สตาร์
  รีสอร์ท จำกัด เพื่อดำเนินธุรกิจสันทนาการ คือ ธุรกิจสนามกอล์ฟ คลับเฮ้าส์
  ศูนย์กีฬาและธุรกิจศูนย์ประชุมรีสอร์ท
  รวมทั้งร่วมทุนกับบริษัทสิงค์โปร์เพื่อดำเนินธุรกิจอสังหาริมทรัพย์ให้เช่า เช่น อพาร์ทเม้นท์
  และบ้านเดี่ยวระดับหรูในบริเวณสนามกอล์ฟ อีสเทอร์น สตาร์ คันทรี คลับ แอนด์
  รีสอร์ทในนามบริษัท ซีสตาร์ พร็อพเพอร์ตี้ส์ จำกัด และร่วมทุนกับโรงพยาบาลพร้อมมิตร
  เพื่อดำเนินธุรกิจโพลีคลีนิค ภายใต้บริษัท พร้อมมิตร อีสเทอร์น สตาร์ เฮลท์แคร์ จำกัด
  แม้ปัจจุบันโพลีคลีนิคจะหยุดดำเนินกิจการชั่วคราวเนื่องจากสภาพเศรษฐกิจไม่เอื้ออำนวยต่อการลงทุน
  แต่ก็เป็นการแสดงให้เห็นนโยบายการร่วมทุนของบริษัทที่จะจัดทำให้พื้นที่บริเวณฝั่งทะเลตะวันออกเป็นชุมชนเมืองที่น่าอาศัยพร้อมสิ่งอำนวยความสะดวกในทุกๆ
  ด้าน ส่วนการกำหนดสัดส่วนเงินลงทุนและนโยบายการบริหารงานในบริษัทนั้น
  จะขึ้นอยู่กับความสามารถในการลงทุนและการบริหาร รวมทั้งความเชี่ยวชาญในธุรกิจเป็นหลัก
  กล่าวคือ
  การบริหารงานในธุรกิจที่บริษัทมีความเชี่ยวชาญบริษัทจะส่งตัวแทนเข้าไปบริหารโดยตรงรวมทั้งเข้าไปดำรงตำแหน่งกรรมการเพื่อให้บริษัทมีขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
  ส่วนในการบริหารงานในธุรกิจที่บริษัทไม่มีความเชี่ยวชาญ เช่น โรงเรียนนานาชาติและโพลีคลีนิค
  บริษัทจะส่งตัวแทนของบริษัทเข้าไปเป็นกรรมการในบริษัทร่วมทุนแทนการเข้าไปบริหารงานโดยตรง
  ทั้งนี้ สัดส่วนการลงทุนขั้นต่ำที่บริษัทเข้าลงทุน คือ อัตราร้อยละ 40 ขึ้นไป โดย ณ 31 ธันวาคม
  2545 บริษัทมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 1.63
  ของสินทรัพย์รวม (ตามวิธีบันทึกการบัญชีตามส่วนได้เสีย)